Pockets Zip Up Hoodie BLACK: Hoodies & Sweatshirts XL | ZAFUL
Pockets Zip Up Hoodie - Black Xl
Market price： USD 59.54
Mens Printed Sweatshirt - Black 2xl
Graphic Color Block Hoodie - Black And Green Xl
Pocket Top And Hoodie Set - Black 2xl Man tydens Brits-huisroof met kookwater gemartel | Maroela Media
ŉ Man van Brits in Noordwes is Maandagaand ure lank in sy huis deur gewapende rowers aangehou, aangerand en met kookwater gemartel.
Die man is in ŉ ernstige toestand in die Mediclinic Brits opgeneem waar hy tans behandel word.
Divan Wolmarans, die slagoffer se buurman, het aan Maroela Media gesê hy het omstreeks 00:30 vanoggend wakker geword van sy buurman se hulpkrete. “Toe ek buite my huis kom om te kyk wat aangaan, het my buurman vir my gesê ek moet asseblief na sy huis toe kom, want daar is groot moeilikheid,” het Wolmarans gesê.
Hy vertel sy buurman was by sy volle bewussyn, maar het erge beserings opgedoen en was baie deurmekaar. “Sy hande was met draad agter sy rug vasgebind en daar was baie bloed soos hy geslaan is. Die aanvallers het ook kookwater oor sy rug uitgegooi,” het Wolmarans gesê. Hy het gesê die buurman se vriendin is ook met kookwater gebrand, maar haar beserings was minder ernstig.
“Hy het vir my gesê hy en die vriendin het omstreeks 21:00 by die huis gekom en hy het by die deur van die huis die alarm afgesit. Dit is toe dat drie verdagtes uit die donker gekom en hulle oorval het. Een van die verdagtes het ŉ vuurwapen teen sy kop gedruk en hulle by die huis in gedwing. Hulle het gesê hy moet die kluis oopmaak en toe hy gesê het hy het nie kontant nie, het hulle hom gemartel.”
Wolmarans het gesê volgens die buurman het die marteling vir ure aangegaan voordat hy uiteindelik die kluis vir die rowers oopgemaak het. Die verdagtes het daarna met onder meer ŉ reusebedrag kontant, klere, bankkaarte en voertuigsleutels gevlug.
Die buurman en sy vriendin se monde is albei toegeplak, maar hy kon naderhand daarin slaag om sy mond oop te kry en om hulp te roep. Wolmarans het met sy aankoms op die toneel dadelik hulp op die plaaslike buurtwaggroep ontbied en ŉ reaksie-eenheid en ambulans was vinnig op die toneel.
“My buurman is hospitaal toe geneem, maar sy vriendin wou nie hospitaal toe gaan nie. Sy het gesê sy sal vandag mediese behandeling kry,” het Wolmarans gesê.
Volgens Wolmarans word daar vermoed dat die aanvallers moontlik inligting ontvang het dat die buurman kontant in sy kluis aanhou en dat hulle hom daarom geteiken het. “Die verdagtes het vir hulle gesê hulle soek nog geld en hulle gaan vanaand terugkom om dit te kry. So dit lyk amper asof dit ŉ inside job was,” het hy gesê.
Hy het gesê die rowers het ŉ heining agter die huis geknip om toegang tot die perseel te verkry en het ook tuinligte se gloeilampe losgedraai om die tuin in donkerte te hul. Volgens Wolmarans het die rowers ook die eenheid waarop die beeldmateriaal van die veiligheidskameras in die huis gestoor word saam met hulle gevat.
“My buurman bly al 15 jaar in daardie huis en dit is die eerste keer dat so iets gebeur. Daar is voorheen by hom ingebreek, maar toe het hulle weggekom met ŉ paar klein goedjies soos die televisie en so aan. Daar is nou en dan voorvalle van misdaad in Elandsrand, maar nooit iets so ernstig soos wat gisteraand gebeur het nie. Om te sien hoe hy gelyk het, herinner ’n mens omtrent aan ŉ plaasaanval. Hulle het hom erg aangerand.”
Ao. Mpeile Talane, woordvoerder van die polisie, het die voorval aan Maroela Media bevestig en gesê ŉ saak van huisroof word ondersoek. Niemand is nog in hegtenis geneem nie. Hy het ŉ beroep gedoen op enigiemand met meer inligting oor die voorval om kol. Moteane op 012 381 6034 te bel.
Sterkte vir julle ……
Dit was ‘n ‘inside’ job meneer. Niemand wil dit erken nie, as mens dit sê word jy summier deur ander kommentators uitgehaal, maar ongelukkig wys statistieke dat 70% aanvalle wel ‘inside’ jobs is, as die persone dit nie self doen wat by jou werk of gewerk het nie, kry die inbrekers die inligting by jou werkers. Soms deel die werkers in die buit, soms word hulle en hulle families gedreig om die inligting deur te gee aan vreemdelinge wat dan inbreek en die goed kom steel. Daar is al by soveel inbrake spesifiek na goed gevra wat die gesin besit,… Lees meer »
Huisroof? Dan maak julle sake van poging tot moord teen mense wat in ‘n ligte bakleiery by die KFC betrokke raak? MAAK onmiddellik ‘n saak van aanranding met die doel om ernstig te beseer of poging tot moord oop .. sal nooit verstaan hoe ons regstelsel werk nie. Jy wys vinger vir iemand en jy word van poging tot moord aangekla, iemand word met kookwater verbrand en liederlik geslaan en vermink en HUISROOF word ondersoek???
En die skuldiges sal nie aan die pen ry nie want dis witmense wat aangeval is… Laat Fikile Mbalule ons wys hy is ernstig oor die soort van aanvalle & die skuldiges vastrek..
Alweer net n saak van huisroof, wat van poging tot moord of aanranding met die doel om ernstig te beseer???